S-1317/2009

Ár 2010, föstudaginn 30. apríl, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1317/2009: Ákæruvaldið (S-kk-nf F-kk-nf S-kk-nf) gegn J-kvk-þgf B-kvk-þgf S-kvk-þgf (S-kk-nf K-kk-nf K-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 8. desember 2009 á hendur ákærðu, J-kvk-þgf B-kvk-þgf S-kvk-þgf, kt. 000000-0000, Hæðarseli 2, Reykjavík, „fyrir eftirtalin brot:

I.

Fyrir fjársvik, með því að hafa fimmtudaginn 6. mars 2008, blekkt starfsfólk í staðgreiðsluviðskiptum með framvísun á greiðslukortum G-kk-ef G-kk-ef nr. 5893-2105-3706-4010, útgefnu af Glitni, og nr. 4539-8600-0013-7926, útgefnu af Landsbankanum, og með því svikið út vörur í neðangreindum verslunum, samtals að fjárhæð 12.652 krónur, og þannig látið skuldfæra andvirði varanna á greiðslukorta-reikning G-kk-ef:

Fimmtudaginn 6. mars í versluninni Bónus, Hólagarði í Reykjavík, kr. 4.199 á kort nr. 5893-2105-3706-4010.

Fimmtudaginn 6. mars í versluninni Tiger, Smáralind í Kópavogi, kr. 2.600 á kort nr. 5893-2105-3706-4010.

Fimmtudaginn 6. mars á bensínstöð Skeljungs, Hólmaslóð 8 í Reykjavík, kr. 5.853 á kort nr. 4539-8600-0013-7926.

Telst þetta varða við 248. gr. almennra hegningarlaga nr. 19/1940.

Í málinu gerir S-kk-nf H-kk-nf, f.h. Bónus, kt. 000000-0000, þá kröfu að hinum seku verði gert að endurgreiða kr. 4.199- ásamt vöxtum samkvæmt 8. gr. vaxtalaga nr. 38/2001, frá tjónsdegi sem var 06.03.2008 en síðan dráttarvexti samkvæmt 9. gr. sömu laga að liðnum mánuði frá birtingu kröfunnar til greiðsludags.

Í málinu gerir Ó-kk-nf J-kk-nf, f.h. Skeljungs hf., kt. 000000-0000, þá kröfu að ákærðu verði dæmd til að endurgreiða andvirði fjárhæðarinnar kr. 5.853,-. Einnig er gerð krafa um vexti samkvæmt 8. gr. laga um vexti og verðtryggingu nr. 38/2001 frá tjónsdegi þann 6. mars 2008 en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

II.

Fyrir tilraun til fjársvika, með því að hafa fimmtudaginn 6. mars 2008 reynt að blekkja starfsfólk neðangreindra verslana í staðgreiðsluviðskiptum með framvísun á debetkorti G-kk-ef G-kk-ef nr. 5893-2105-3706-4010, útgefnu af Glitni, og þannig reynt að svíkja út vörur, að lágmarki að fjárhæð 38.900 krónur, eftir því sem hér segir:

Fimmtudaginn 6. mars í versluninni Nova, Smáralind í Kópavogi, kr. 38.900.

Fimmtudaginn 6. mars í versluninni Retro, Smáralind í Kópavogi, ótiltekin upphæð.

Telst þetta varða við 248. gr. almennra hegningarlaga nr. 19/1940, sbr. 20. gr. laganna.

III.

Fyrir þjófnað með því að hafa miðvikudaginn 14. október 2009, í verslun Nettó við Mjóddina í Reykjavík, stolið þremur flöskum af EAS precicion burner, samtals að verðmæti kr. 1.074, með því að stinga flöskunum í tösku sem hún hafði meðferðis og ganga út úr versluninni án þess að greiða fyrir þær.

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.“

Málið er einnig höfðað með ákæru lögreglustjórans á höfuðborgarsvæðinu, dagsettri 27. apríl sl. á hendur ákærðu, J-kvk-þgf B-kvk-þgf, „fyrir eftirtalin þjófnaðarbrot:

I.

Með því að hafa fimmtudaginn 19. nóvember 2009, í verslun Hagkaupa, Skeifunni í Reykjavík, stolið þremur seglum með áletrunum á og tveimur nærbuxum, samtals að verðmæti 6.495 krónur, með því að stinga vörunum inn á sig og ganga út úr versluninni án þess að greiða fyrir vörurnar.

Þetta telst varða við 244. gr. almennra hegningarlaga nr. 19/1940.

II.

Með því að hafa föstudaginn 12. mars 2010, í verslun Lyfja og heilsu, Kringlunni í Reykjavík, stolið 13 einingum af snyrtivörum, samtals að verðmæti 19.323 krónur, með því að stinga vörunum ofan í burðarpoka og ganga út úr versluninni án þess að greiða fyrir þær.

Þetta telst varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.“

Málavextir

Ákærða hefur skýlaust játað það brot sem hún er saksótt fyrir. Aftur á móti verður ekki annað séð en að sakir samkvæmt I. og II. kafla fyrri ákærunnar séu fyrndar og verður ákærða því sýknuð af þeim og bótakröfunum vísað frá dómi.

Að öðru leyti hefur ákærða orðið sek um athæfi það sem lýst er í ákærunum og réttilega er þar fært til refsiákvæða. Þykir refsing ákærðu hæfilega ákveðin fangelsi í 30 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærða almennt skilorð 57. gr. almennra hegningarlaga nr. 19, 1940.

Dæma ber ákærðu til þess að greiða verjanda sínum, S-kk-þgf K-kk-þgf K-kk-þgf hdl., 50.000 krónur í málsvarnarlaun að meðtöldum virðisaukaskatti.

Annan sakarkostnað hefur ekki leitt af málinu.

DÓMSORÐ:

Ákærða, J-kvk-nf B-kvk-nf S-kvk-nf, sæti fangelsi í 30 daga en fresta skal fullnustu refsingar og fellur hún niður að 3 árum liðnum frá uppkvaðningu dóms þessa, haldi ákærða almennt skilorð 57. gr. almennra hegningarlaga.

Ákærða greiði verjanda sínum, S-kk-þgf K-kk-þgf K-kk-þgf hdl. 50.000 krónur í málsvarnarlaun.

P-kk-nf G-kk-nf.